tomron87/hebrew-wikipedia-sentences-corpus huggingface dataset:
בין שלהי המאה ה-16 לאמצע המאה ה-17 הוכנה תוכנית להקמתו של מתחם מסביב לבית תפילה עתיק המוקדש לשילוש הקדוש הנמצא על מורדות גבעה מיוערת, ובשלב הראשון הוקמו שלוש קפלות.
קפלת הבתולה המבורכת מרים הייתה הראשונה שהוקמה ב-1647. הפורטיקו של ויה קרוקיס נבנה במאה ה-17, והוא מסמל את המעבר מתיאורים בסגנון הקונטרה רפורמציה לתיאורים של הפסיון של ישו.
לא ברור מי היו האנשים שהקימו את הקפלות.
מספר עולי הרגל שהגיעו לאזור היה גדול באופן יחסי, וכתוצאה מכך הוחלט להרחיב את המתחם.
ההרחבה התרחשה בין 1646 ל-1649. המתחם הנוכחי כולל שש קפלות שבהן מתוארים נושאים תנכיים שונים, ובנוסף להן שלוש קפלות קטנות יותר.
מתחם זה (Il Sacro Monte Calvario, Domodossola) נבנה על גבעת מטרלה, וניתן להשקיף ממנו על העיר דומודוסולה.
ב-1656 החליטו שני נזירים קפוצ'יניים המשתייכים למסדר הפרנציסקני על הקמת האתר.
המתחם שנבנה כלל 12 קפלות המקושטות בפסלים ובפרסקאות, המייצגות תחנות שונות בוויה דולורוזה, ושלוש קפלות המייצגות את ההורדה מהצלב, את כנסיית הקבר ואת תחיית ישו.
בסוף השביל שמסביבו נבנו הקפלות ניצב בית תפילה המוקדש לצלב הקדוש, שבנייתו החלה ב-1657. ההכרזה כאתר מורשת עולמית היא חלקית, ובגבולותיה נכללים חמש קפלות, שרידים של טירה מימי הביניים ומוסד צדקה.
לאורך השנים נערכו במתחם מספר שינויים, בנייה מחדש ושיקום, כולל פסלי העץ בארבע מהקפלות.
ההר הקדוש בלמונטה, ולפרגה קנבזה
מתחם זה (Il Sacro Monte di Belmonte, Valperga Canavese) שוכן בקומונת ואלפרגה הסמוכה לטורינו, על גבעת גרניט אדומה.
הוגה הרעיון להקמת המתחם היה נזיר מהמאה ה-18 בשם מיכאלאנג'לו דה מונטיליו.
דה מונטיליו התגורר במשך מספר שנים בארץ הקודש, וכשחזר לצפון איטליה הוא החליט לשחזר בה אתרים מקראיים, וכתוצאה מכך החליט לבנות מעגל קפלות המסמל את האירועים המרכזיים בפסיון של ישו.
המעגל נבנה בסמוך לבית תפילה ששימש כאתר עלייה לרגל במשך שנים רבות.
עיצובן של 13 הקפלות דומה, ובנייתן בוצעה ומומנה על ידי הקהילה המקומית.
בתקופה שלאחר בנייתן הן היו מקושטות בציורי קודש שהוכנו על ידי אמנים מקומיים, ומאה שנים לאחר בנייתן נוספו לקישוטים פסלי קרמיקה שניתנו על ידי תושבי קסטלמונטה.
בשלהי המאה ה-19 הוחלט להגדיל את הכניסה למתחם על מנת להתמודד עם מספר עולי הרגל הגדול.
ההרפתקה האמריקאית הוא אחד הביתנים באזור תצוגת העולם של פארק השעשועים אפקוט שבאתר הנופש דיסניוורלד באורלנדו, פלורידה.
הביתן נועד להציג את ההיסטוריה, התרבות, המטבח והאופי של ארצות הברית.
הביתן נפתח לציבור ב-1 באוקטובר 1982, עם פתיחת פארק השעשועים.
הביתן כולל מבנה אחד, שחזיתו פונה לעבר הלגונה שבמרכז פארק השעשועים.
המבנה בנוי בסגנון קולוניאלי אמריקאי, ונראה שמדובר במבנה בן שלוש קומות.
המבנה מכיל את מופע "ההרפתקה האמריקאית" ותערוכה המציגה את דגלי ארצות הברית לאורך ההיסטוריה.
בנוסף מצויה בבניין מסעדה הנקראת "פונדק החרות" בה נמכר מזון אמריקאי מסורתי (צ'יזבורגרים והוט דוג).
מופע "ההרפתקה האמריקאית" הוא מופע המשלב בובות אודיו אנימטרוניקס לצד הקרנה על מסך שגובהו שש קומות.
לצורך המופע נדרש הביתן להיות בגובה שבע קומות.
על מנת להסתיר עובדה זו מהמבקרים במבנה, נבנה המבנה תוך שימוש בפרספקטיבה כפוייה.
הדרך המובילה אל המבנה משופעת ולמעשה המבקרים המגיעים אל המבנה עולים בדרכם אליו למפלס שגובהו קומה ומחצה מעל מפלס הפארק.
שלוש קומות המבנה הנראות לצופים הן למעשה כשש קומות, כאשר גובה הקומה הראשונה הוא שלוש קומות, וגובה הקומה השנייה שתי קומות, אף שהדבר לא נראה לעין למתבונן מבחוץ.
ההרפתקה האמריקאית (The American Adventure) הוא מופע המתאר את ההיסטוריה של ארצות הברית.
את הצופים במופע מארחות דמויותיהם של בנג'מין פרנקלין ומארק טוויין.
במהלך המופע מומחזים על הבמה, באמצעות בובות אודיו אנימטרוניקס אירועים מההיסטוריה של ארצות הברית, ובהם אירועים מהמהפכה האמריקאית, מלחמת האזרחים האמריקנית, התרחבות ארצות הברית מערבה, והשפל הכלכלי הגדול.
המופע מסתיים בהקרנת קטעי קולנוע המתארים אירועים בעלי חשיבות בהיסטוריה של ארצות הברית מתום מלחמת העולם השנייה ועד ימינו.
משך המופע כ-28 דקות, ונעשה בו שימוש ב-53 בובות אודיו אנימטרוניקס.
המופע, שהחל לפעול בשנת 1982, שופץ בשנת 1993 תוך עדכון השירים המושרים בו.
עדכון נוסף בוצע בשנת 2007 במסגרתו עודכנו קטעי הקולנוע המוקרנים בסוף המופע, תוך הוספת תצלומי פיגועי 11 בספטמבר שאירעו בניו יורק.
למול הביתן, ולחוף האגם הממוקם במרכז הפארק, ממוקם תיאטרון הגנים של אמריקה (the America Gardens Theatre).
בתיאטרון זה נערכים קונצרטים ומופעים של להקות מכל רחבי העולם.
בשנת 1999 נערכה בתיאטרון הופעה מיוחד של להקת "לורד אוף דה דאנס" שנערכה במיוחד עבור פארק השעשועים.
מדי שנה, בסמיכות לחג המולד נערכת בתיאטרון תהלוכת נרות המבוצעת על ידי מקהלות השרות משירי חג המולד.
רכס ההרים הקנטבריים (בספרדית: Cordillera Cantábrica) הוא רכס הרים בצפון ספרד.
רכס ההרים הקנטבריים נמשך לאורך כ-480 ק"מ במקביל לים בצפון ספרד, מהרי הפירנאים במזרח ועד למפרץ ביסקאיה בצפון ועובר בשטחי הקהילה האוטונומית של חבל הבסקים, ובקנטבריה, אסטוריאס, קסטיליה ולאון וגליסיה.
חבל ארץ צפונית מההרים נקרא "ספרד הירוקה".
באגן הצפוני והרטוב של הרכס נפוצים בעיקר עצי אשור ואשוח בעוד שבמורדות הדרומיים הבהירים והיבשים יותר ניתן למצוא אלונים ואורנים.
אוכלוסיית בעלי החיים ברכס מגוונת וייחודית וכוללת דוב חום קנטבריאני (Ursus arctos pyrenaicus) וסוג של שכווי (T.
הרכס הוא גם ביתם של הזאב האיברי (Canis lupus signatus), של צפיר הפירנאים (Rupicapra pyrenaica).
ההרים הקנטבריים מהווים אחד משני הרכסים שנוצרו במהלך היווצרותו של מפרץ ביסקאיה.
הרכס השני התוחם את המפרץ הוא רכס ארמוריקן (Armorican).
רכס זה הוא חלק מהמסיב האיברי – מסיב שהחל להיווצר בקמבריון ומכיל רצף של סלעי משקע ומאובנים מהפלאוזואיקון.
רצף המסלע נוצר במניפות סחף ומהווה אחד הרצפים השלמים באירופה.
מבחינה גאולוגית ניתן לחלק את ההרים הקנטבריים לשלושה חלקים:
הרי אסטוריאס (Macizo asturiano) מהווים את מערב הרכס.
המסלע של אזור זה הוא בעיקר סלעי ים רדוד מהקמבריון לאורדוביק, עם מעט סלעי ים עמוק מהסילור עד הקרבון.
ברבים מסלעים אלה חלה התמרה בדרגה גבוהה לצפחות ירוקות או התמרה בדרגה נמוכה יותר לאמפיבוליט, ולמרביתם פצילות לווחית.
סלעי הקמבריון מתחלקים לשלוש שכבות:
קמבריון תחתון – שכבה בעומק 1–2 ק"מ של קוורציט מקמבריון תחתון – סלע מותמר הנוצר כתוצאה מחימום אבן חול והספגתה בתמיסות צורניות
קמבריון תיכון – שכבה בעומק 100–200 מ' של אבן גיר
קמבריון עליון – שכבה בעומק של 4 ק"מ הכוללת אבן חול, פצלים המכילים מאובני טרילוביטים וקוורציט מסיבי לבן
סלעי האורדוביק שעוביים 500–1,000 מ' כוללים פצלים שחורים ולווחה.
על סלעים אלה חלה השקעה בעובי 3 ק"מ של זרמי עכירות, מעליה אי התאמה ואחריה השקעה נוספת בעובי 400 מ' של פצלים שחורים מהסילור.
בדבון חלה העתקה בחלק זה של הרכס, המתבטאת בגראבנים שכיוונם הכללי מזרח-מערב: העתקה לא סימטרית במזרח, העתקה סימטרית במרכז ומבני העתקה גדולים במערב.
הרי קנטבריה (Las Montañas de Cantabria) מהווים את מרכז הרכס – אזור התחום ממערב ומדרום-מערב על ידי סלעים מהפרקמבריון.
מסלע הרכס החל להיבנות בקמבריון התחתון, בשכבה בעובי 1–1.5 ק"מ המכילה פצלים ואבן חול פלדשפטית לחלופין, עם מעט קונגלומרט.
הקמבריון התיכון מתבטא בשכבה בעובי 200 מ' של אבן גיר גלאוקוניטית או נודולרית אדומה או ירוקה המכילה מאובנים.
סלעי הקמבריון העליון מתבטאים בשכבות מתחלפות של אבן חול ופצלים המכילים מאובני טרילוביטים ומעליהם 500 מ' של קוורציט מסיבי לבן.
רצף אורדוביקי שלם מצוי בשוליים המערביים של חלק זה, והוא מורכב בעיקר מפצלים שחורים.
עם זאת, לאורך מרבית האורדוביק היה האזור מעל פני הים וחלה בו סחיפה.
סלעי הסילור מורכבים מ-150 מ' של פצלים שחורים ומעליהם 300 מ' בשכבות מתחלפות של פצלים ואבן חול המלוכדת בתמיסות ברזליות.
במערב חלק זה מתוחה מעל שכבות אלה רצועה של 600 מ' הכוללת דולומיט, אבן חול, חוואר ופצלים מהדבון, הנעדרת במזרח.
סלעי הקרבון מתחלקים לשני חלקים:
קרבון מיסיסיפי – אבן גיר שנוצרה משונית אלמוגים, שכבות מתחלפות של אבן חול אדומה ופצלים ומעליהן 500 מ' של אבן חול.
קרבון פנסילבני – שכבה בעובי 5 ק"מ המצויה במערב ובדרום אזור זה המכילה פחם.
בתור זה חלה תקופה ארוכה של קימוט ואורוגנזה.
בפרם חלה פעילות טקטונית, העתקה וגעשיות, והותירו בעיקר אבן גיר ומעט קונגלומרט, פצלים וסלעים געשיים אלקליניים.
במהלך הטריאס חלה התאדות לגונרית שהותירה משקעי גבס.
במהלך היורה והקרטיקון שקע האזור מתחת לים, אולם השקעה זו נסחפה ברובה.
ההרים הבסקיים או הרי וסקוס (Montes Vascos) מהווים את מזרח הרכס, הגובל במזרחו בפירנאים.
אזור זה – שחלו בו קימוט וסחיפה ניכרים – מורכב מאבן גיר שוניתית.
ההרים הקנטבריים מציעים מגוון מסלולי הליכה וכן מסלולי טיפוס מאתגרים.
כמו כן, מצויים ברכס מספר אתרי סקי.
ההרפתקה המצוינת של ביל וטד הוא סרט מדע בדיוני-קומי משנת 1989. הסרט בוים על ידי סטפן הרק ומככבים בו קיאנו ריבס ואלכס וינטר כטד וביל, שני נערים מטאליסטים ומטופשים שנכשלים בבית הספר, ועל מנת להצליח בפרנזטנציה של שיעור ההיסטוריה, יוצאים למסע בזמן ופוגשים מנהיגים ודמויות משפיעות מהעבר.
עלילת הסרט נסובה סביב שני נערים מטאליסטים ומטופשים, טד (קיאנו ריבס) וביל (אלכס וינטר ), אשר נכשלים בבית הספר, ועל מנת שלא יסלקו אותם ממנו עליהם להצליח בפרזנטציה של שיעור ההיסטוריה.
אביו של טד מציב בפניו תנאי - במידה ויסולק מבית הספר הוא יישלח לאקדמיה צבאית באלסקה, מה שיפריד בינו לבין חברו הטוב ביל, וישים קץ לשאיפתם להקים להקת הבי מטאל בשם Wyld Stallyns ("סוסי ההרבעה הפראים").
לעזרת השניים מגיע מהעתיד אדם בשם רופוס (ג'ורג' קרלין), אשר משימתו היא לוודא שהשניים יצליחו בעבודתם וכך לא יסולקו מבית הספר, יישארו יחדיו ויקימו את להקתם, שהמוזיקה שלה היא הבסיס לעתיד האוטופי ממנו בא.
רופוס מספק להם מכונת זמן בדמות תא טלפון, ומדגים להם את שימוש בה באמצעות חזרה בזמן לשנת 1805, לעיצומו של קרב בפיקודו של נפוליאון בונפרטה, אשר מבחין בהם ומורה לתקוף אותם.
השלושה מסתלקים מיד, ובטעות לוקחים איתם להווה את נפוליאון שנפל על המכונה.
לאחר שסיים להנחות אותם, רופוס עוזב את טד וביל להצליח במשימה בכוחות עצמם.
השניים מתכננים יחד תוכנית - לאסוף דמויות היסטוריות נוספות ולהשתמש בהן בפרזנטציה שלהם.
הם מפקידים את נפולאיון במשמרתו של אחיו הקטן של טד, ומתחילים בליקוט הדמויות ההיסטוריות.
הדמות הראשונה שבה הם נתקלים היא בילי הנער, שבו הם נתקלים לאחר שזה דורש שחקנים למשחק פוקר שבו הוא מתכנן לרמות, הרמאות מתגלה והשניים מצליחים להציל את בילי מקטטה קטלנית.
מייד לאחר מכן הם נוסעים ליוון העתיקה, שם סוקרטס מרצה לגבי השבריריות וחוסר החשיבות של חיים אנושיים בעזרת קערה המלאה בעפר, טד מתקרב לסוקרטס ומחקה את הסגנון שלו תוך כדי שימוש בעפר, וכך משכנע את סוקרטס לבוא איתם.
לאחר מכן הם מגיעים לאנגליה של מאה ה-15, ומתאהבים בשתי בנותיו של המלך, לאחר מכן הם עוטים שריון ונלחמים באחת מהקומות של הארמון.
טד נדקר על ידי שומר, וביל (המשוכנע שטד מת) מזמין את השומר לדו-קרב שבסופו טד שובר כד על ראשו של השומר, ובכך מכריע את הקרב.
הם עולים לקומות העליונות, ותוך כדי פוגשים את הנסיכות אליזבת' וג'והנה, אשר מיועדות להינשא לשני "בחורים מלכותיים מכוערים" (royal ugly dudes) כלשונם של השניים.
לאחר מכן הם נתפסים על ידי המלך.
זה פוקד על הוצאתם להורג של ביל וטד, אולם השניים ניצלים בסיועם של בילי הנער וסוקרטס, ובורחים מפני חיילי המלך על כרכרה לתקופת זמן אחרת, לא לפני שאחד החיילים מצליח לפגוע באנטנה של מכונת הזמן ובכך לקלקל אותה.
השניים ממשיכים במסעם ואוספים את זיגמונד פרויד, לודוויג ואן בטהובן, ג'ינגיס חאן (שאותו הם מושכים בעזרת טווינקי), ז'אן ד'ארק ואברהם לינקולן.
לאחר שהצליחו לתקן את מכונת הזמן בעזרת דבק מאולתר שהורכב ממסטיקים לעוסים, ביל וטד חוזרים להווה ועוזבים את הדמויות ההיסטוריות שאספו בקניון המקומי, בזמן שהם הולכים לחפש את נפוליאון, שננטש על ידי אחיו הקטן של טד.
לאחר שהם מוצאים אותו משתעשע בפארק מים, השניים מגלים כי כל הדמויות שאספו התפרעו בקניון ונעצרו על ידי אביו השוטר של טד.
ביל וטד פורצים לתא המעצר של תחנת המשטרה ומשחררים את הדמויות ההיסטוריות ויחד איתן מגיעים רגע לפני סיום טקס הצגת עבודות ההיסטוריה השונות ומציגים את עבודתם בצורה של הופעת רוק, זוכים לתשואות הקהל ומצליחים במשימתם.
בסוף הסרט מאחד רופוס את ביל וטד עם הנסיכות, ומגלה להם כי הנסיכות יהיו חלק מלהקת Wyld Stallyns שיקימו.
ביל וטד שימשו השראה לאחד מהטרנדים המוכרים ביותר בשנות התשעים, "גיטרת האוויר".
ההרים הריפאניים או הרי ריפאן הם רכס הרים המוזכר בכתבי גאוגרפים מהעת העתיקה ובהם אפולוניוס מרודוס, אריסטו, הקאטאוס ממיטוס, היפוקרטס, תלמי ופלוטרכוס.
מיקומם של הרים אלה אינו ידוע, אולם הכותבים מציינים כי ההרים מושלגים.
כתבים מאוחרים יותר, מהתקופה הרומית מתייחסים בכינוי זה להרים המצויים בצפונה של אירופה, או בצפון אסיה.
פומפוניוס מלא ממקם את ההרים בצפון הרחוק, באזור החוג הארקטי ופליניוס האב מתייחס בכינוי זה להרי אורל שברוסיה.
נואה ובסטר בספרו משנת 1823 מציין כי המלומדים של העת העתיקה התכוונו להרי האלפים.
תאולוגים נוצריים מייחסים את ההרים לארצו של ריפת בן גומר, המוזכר ב, וכן להרי רפא המוזכרים בספר היובלים (פרק ח').
הרי רפא מזוהים על ידי מלומדים נוצריים עם הרי האורל.
הרי ריפאאוס, על פני הירח, נקראים על שם ההרים הריפאנים.
ההרפתקה המדהימה של שארפיי הוא סרט טלוויזיה אמריקאי מוזיקלי וקומדיה רומנטית, אשר משמש כספין אוף לסרטי "היי סקול מיוזיקל".
הסרט מתרחש כשנה לאחר אירועי "היי סקול מיוזיקל 3", והוא עוקב אחר שארפיי בגילומה של אשלי טיסדייל לאחר שסיימה את לימודיה.
ב-19 באפריל 2011 הופץ הסרט הופץ לצפייה ביתית בבלו-ריי ו-DVD, וחודש לאחר מכן שודר בערוץ דיסני ב-22 במאי.
זהו הסרט המקורי היחיד של ערוץ דיסני שהופץ קודם במדיה ביתית לפני שידורו בטלוויזיה.
אורך הסרט הוא 90 דקות.
עלילת הסרט עוסקת כששארפיי (אשלי טיסדייל) סיימה את לימודיה בתיכון "איסט היי", ומנסה לייצר לעצמה קריירה של כוכבת.
היא מקבלת הזדמנות חד פעמית להופיע במחזה בברודוויי עם אמבר לי אדמס, הכוכבת האהובה עליה.
שארפיי מנסה לשכנע את אביה שתצליח להסתדר בניו יורק לבדה, בסופו של דבר הוא מסכים אך יש תנאי, אם שארפיי לא תצליח להסתדר במחזה ובעיר תוך חודש היא תצטרך לחזור לביתה, הנמצא באלבקרקי ולעבוד בקאנטרי קלאב של הוריה.
שארפיי מסכימה ויוצאת לדרך התהילה.
היא נוסעת אל העיר בלימוזינה מפוארת יחד עם כלבה הנאמן, "בוי".
כשהם מגיעים אל בית המלון שבו שארפיי אמורה לשכון היא מגלה שיש מדיניות בבניין, אסור להכניס כלבים.
שארפיי לא מסכימה לעזוב את בוי ובגלל זה עוזבת את הבניין ומחפשת מקום לגור בו במקום.
באמצע הרחוב היא פוגשת את פייטון לבארט (אוסטין בטלר), שהוא בנה של חברה קרובה של אמה של שארפיי.
לפי הוראת אמה של שארפיי הוא אמור להשגיח עליה ולדאוג שלא תיקלע לצרה, ולכן הוא לוקח אותה לדירת סטודיו הנמצאת בבניין שבו הוא גר ושם שארפיי גרה.
פייטון הלומד בקולג', אמור לצלם סרט תיעודי על חייו של בן אדם ובחר לעשות את הסרט על שארפיי מכיוון שהיא האדם הצבעוני ביותר שפגש אי פעם, הוא עוקב אחרי כל צעד שלה בעזרת מצלמה.
כששארפיי מגיעה אל האודישנים היא מגלה שהם לא רצו אותה לליהוק התפקיד אלא את כלבה, בוי.
היא יוצאת מהאולם בעצבים ומספרת על כך לפייטון.
פייטון מציע שתתחשב בכלבה הנאמן, בוי כדי שגם לו יהיה קריירה של כוכב.
שארפיי חושבת על דברי פייטון וחושבת לעצמה: מכיוון שבוי הוא כלבה היא זאת שאמורה להופיע איתו בזמן האודישנים והסיקה שכך הקריירה שלה יכולה להתקדם רבות.
היא נבחנת לאודישנים עם בוי, ובוי מקבל את התפקיד.
אך לאחר זאת נבחן עוד זוג, רוג'ר אליסטון (בראדלי סטיבן פרי) עם כלבתו, "רוזנת".
אך גם רוזנת קיבלה את התפקיד, כדי לדעת מי יופיע בהצגה הם עורכים תחרות, עם איזה כלב נוח יותר לעבוד.
בינתיים שני הכלבים מאוהבים אחד בשני בלי ששארפיי ורוג'ר שמים לב.
שארפיי ורוג'ר מתחרים ביניהם באופן תחרותי ביותר ומנסים לגרום לכך שכל כלב יראה רע.
בינתיים כדי להבטיח את מקומו של בוי בהצגה, שארפיי מנסה להפוך לחברתה הטובה של אמבר, אך אמבר מנצלת את תמימותה של שארפיי כדי ששארפיי תשרת אותה.
בינתיים שארפיי באמת מאמינה שהיא באמת חברה של אמבר ומתייחסת לפייטון בזלזול רב כך שנוצר ביניהם ויכוח ופייטון מפסיק לצלם את סרטו על שארפיי.
לאחר ששארפיי מאזינה בטעות לשיחתם של שארפיי והבמאים היא מגלה שאמבר היא לא מי שהיא חשבה אלא שחצנית החושבת רק על עצמה ולא אכפת לה מהסביבה הסובבת אותה.
שארפיי נפגעת מכך שאמבר ניצלה אותה ומספרת לרוג'ר את האמת.
שארפיי מספרת לרוג'ר על התוכנית שלה, איך להראות למעריצים של אמבר שהיא לא מי שהיא מול המסך.
שארפיי "שותלת" על שמלתה של אמבר רמקול קטן, שארפיי שחררה את כלבה, בוי אל מאחורי הקלעים, ליד אמבר ואמבר מתחילה לצעוק על כלבה של שארפיי בלי לדעת שקהל המעריצים הנמצא בחזרה הגנרלית שומע את הכל.
כולם מגלים מי זאת אמבר אך היא פורשת מההצגה בכעס ומסרבת לחזור לתפקיד.
עכשיו להצגה אין כוכבת ראשית והבמאים מסלקים את שארפיי מהאולם בניסיון למצוא שחקנית חדשה.
פייטון בא אל האולם ומראה צילום של שארפיי עושה חזרה על התפקיד של אמבר, הבמאים אוהבים את המשחק של שארפיי והופכים אותה לשחקנית הראשית.
שארפיי מסכימה בתנאי אחד והתנאי הוא שבוי ורוזנת יתחלקו בתפקיד הכלב.
שארפיי משחקת את התפקיד והופכת לכוכבת גדולה.
האלבום יצא על ידי וולט דיסני רקורדס ב-19 באפריל 2011 בארצות הברית.
ההרפתקאות המדהימות של קוואליר וקליי הוא רומן מאת הסופר היהודי-אמריקאי מייקל שייבון, שפורסם בשנת 2000 וזכה בפרס פוליצר לספרות בשנת 2001. הרומן מגולל את סיפורם של שני בני דודים יהודיים ערב מלחמת העולם השנייה ולאחריה.
בני הדודים הם האמן-צייר ג'ו קוואליר אשר נמלט מפראג, והכותב יליד ברוקלין סאם קליי.
ברומן מתוארת השותפות והידידות רבת השנים בין קוואליר וקליי, כיצד הפכו לדמויות מרכזיות בתעשיית הקומיקס האמריקני וקורותיהם בזמן המלחמה ולאחריה.
הרומן נוגע ועוקב אחר קו ההתקדמות של התפתחות הקומיקס האמריקני, מימי "תור הזהב", ועד לתחילת "תור הכסף".
עם פרסומו, זכה קוואליר וקליי לשבחים מופלגים, הפך לרב מכר וזכה בפרסים ספרותיים רבים.
אותה הוצאה אף פרסמה המשך לרומן בשם "האסקפיסטים", שנכתב על ידי בריאן ק.
הספר תורגם לעברית על ידי אלינוער ברגר ויצא לאור בהוצאת עם עובד בשנת 2003. אף על פי שהרומן זכה לפרס פוליצר בשנת 2001, על כרך הספר בהוצאה משנת 2003 מופיעה הכתובת "זוכה פרס פוליצר לספרות יפה לשנת 2000".
בשנת 2025 עלתה במטרופוליטן אופרה בניו יורק האופרה "ההרפתקאות המדהימות של קוואליר וקליי", המבוססת על ספרו של שייבון.
את הליברית לאופרה כתב , והלחין אותה .
בתקופת מלחמת העולם השנייה, ממשלת רומניה בראשותו של יון אנטונסקו החליטה על גירוש כל יהודי בוקובינה, בסרביה ודורוחוי לחבל טרנסניסטריה, שנכבש מידי ברית המועצות ולא סופח לרומניה.
בנוסף ליהודי חבלים אלה, גורשו לטרנסניסטריה יהודים קומוניסטים או חשודים באהדה לקומוניזם, יהודים שעברו עבירות משמעתיות במסגרת העבודה הכפויה ובני משפחותיהם של יהודים אלה.
תנאי החיים בטרנסניסטריה היו איומים ותמותת המגורשים לשם, ללא אמצעי קיום, הייתה גדולה במיוחד.
אנטונסקו תכנן לסלק מרומניה, בהדרגה, את כל היהודים וכבר ניתנו הוראות להנהלת הרכבת של רומניה להכין לוחות זמנים להסעת יהדות רומניה למחנות ההשמדה בפולין, אולם המפלה של הרומנים והגרמנים בקרב סטלינגרד והמשך שינוי פני המלחמה הביאו את אנטונסקו וממשלתו למחשבות חדשות.
ב-2 בינואר 1943 כתב וילהלם פילדרמן, המנהיג הלא רשמי של יהדות רומניה, תזכיר ליון אנטונסקו ובו תיאר את המצב האיום של המגורשים לטרנסניסטריה, את הגידול במספר הילדים היתומים מאלף לחמשת אלפים, את המצב הבריאותי והתזונתי הקטסטרופלי, החוסר בחימום ובבגדים והתמותה הרבה.
גם אותם יהודים מגורשים, שעבדו וקיבלו שכר תמורת עבודתם, השכר לא הספיק אפילו לרכישת לחם עבורם, מבלי להזכיר את יתר הצרכים.
פילדרמן שב והציע להשיב את המגורשים לצ'רנוביץ, להקצות שכר סביר לעובדים ולשחרר את כספי היהודים המוקפאים, כדי שיוכלו לממן לעצמם הגירה מרומניה.
המצב החמור של המגורשים לטרנסניסטריה היה עלול להיות עוד יותר גרוע אלמלא הסיוע שניתן על ידי יהדות רומניה באמצעות ועדת העזרה האוטונומית בבוקרשט (התואר "אוטונומית" בא להבדיל אותה מוועדת העזרה שפעלה תחת מרות מרכז היהודים (רומניה)).
פילדרמן ניהל מגעים עם ראדו לקה ואישים נוספים מרומניה, עם ז'ק סלמנוביץ' משווייץ, עם נציג הסוכנות היהודית באיסטנבול, קונסטנטין בורסאן, עם צ'ארלס ברלאס מירושלים והכל כדי לגייס משאבים ואישורים לארגון הגירת יתומי טרנסניסטריה דרך בולגריה וטורקיה לארץ ישראל.
הנציגויות של יהדות רומניה התאמצו לקבל אישורים לביקור בטרנסניסטריה במטרה לעמוד על המצב שם ועל צורכי הגולים.
ב-21 בדצמבר 1942 ועדת העזרה האוטונומית קיבלה אישור לשילוח משלחת לגטאות ולמחנו בטרנסניסטריה.
ב-31 בדצמבר יצאה המשלחת הראשונה, מטעם מרכז היהודים ובמשלחת השתתפו אפרים (פרד) שרגא, המהנדס יעקב שכטר, יחיאל מרקוביץ' ועורך דין יוסף אבר כהן - לשלושה מהם היו קרובי משפחה בטרנסניסטריה.
למשלחת נלווה נציג רשמי רומני, יוליאן מומויאנו.
המשלחת יצאה ברכבת לכיוון אודסה במטרה לבקר את 140 הגטאות והמחנות שבין הדניסטר והבוג הדרומי.
חרף המכשולים שהציבו השלטונות המקומיים, שאסרו פגישות ללא נוכחותם בין המשלחת ובין נתיגי הגטאות והמחנות ואיימו על נציגים אלה לא לגלות את חומרת מצבם כי"המשלחת תשוב לבוקרשט, אך אתם תישארו כאן...", למרות כל זאת הצליחה המשלחת לקבל דיווחים מהימנים.
המשלחת שבה לבוקרשט בסוף ינואר 1943 ובאסיפה, שנערכה בהיכל קורל של בוקרשט, מסרו דין וחשבון בנוכחות מאות נאספים.
בדין וחשבון, שהכין פרד שרגא, צוין שיש בטרנסניסטריה 72,214 יהודים והרב הראשי אלכסנדר שפרן והרב הראשי הספרדי, שבתאי דז'אן, הפצירו בנוכחים לתרום למען גולי טרנסניסטריה הנמקים מרעב.
התרומות שמשו לרכישת מזון שנשלח לטרנסניסטריה יחד עם תרומות בגדים, כלי עבודה ועוד.
הופעל לחץ מסוים על היהודים העשירים, כשדובר על חיבור ופרסום רשימה של יהודים, שפנו אליהם והם לא תרמו.
באוגוסט 1943 פנה ננדור גינגולד, שעמד בראש מרכז היהודים, לשלטונות וביקש אישור ליציאת משלחת נוספת לטרנסניסטריה לשם פיקוח על חלוקת התרומות.
האישור ניתן ויצאה משלחת ובה פרד שרגא, יואן מאסוף ומוריץ בלומנטל.
ב-1938, במסגרת שינוי החלוקה האדמיניסטרטיבית הפנימית של רומניה, מחוז דורוחוי, שכלל את העיר דורוחוי ואת היישובים דאראבאן, הרצה, מיחאילן, סבן ורדאוץ צורף לחבל בוקובינה.
במסגרת החלטת ממשלת רומניה לגרש את יהודי בוקובינה ובסרביה לטרנסניסטריה, גורשו גם 10,368 יהודים ממחוז דורוחוי.
מאוחר יותר בוטלו חלק מהשינויים ועל כן פנה גינגולד אל ראדו לקה וביקש את השבתם למולדת של היהודים, שהוגלו בטעות.
בבקשה פורטו סוגי היהודים שמבקשים את השבתם, יהודי מחוז דורוחוי, יהודי דרום טרנסילבניה יתומי הלוחמים היהודים במלחמת העצמאות של רומניה ואותם יהודים שנענשו בהגליה בגלל היעדרות מעבודות בגדודי עבודת כפייה (לפי דוח של שרגא הושבו מטרנסניסטריה 350 יהודי, שהוגלו לשם בגלל עבירות משמעת בעבודות הכפייה).
לשם השבת יהודי מחוז דורוחוי לרומניה יצאו שתי משלחות מטעם ועד העזרה, האחת בראשות פרד שרגא יצאה למוגילב והשנייה בראשות עורך דין דוד רוזנקרנץ יצאה לטירספול.
המשלחות שילמו סכומי כסף גבוהים מאוד, כדי לאפשר שיבתם של 6,107 היהודים של מחוז דורוחוי, ששרדו, מרביתם בגטו מוגילב.
היהודים הושבו לרומניה בחמש שיירות בין הימים 19 ו-25 בדצמבר1943.
הבעיה החמורה ביותר, בה נתקלו הגולים השבים, הייתה הדיור - בתי הגולים הולאמו ומרביתם נתפסו על ידי רומנים.
בית הכנסת ובית הספר היהודי הועברו לבעלות הצבא הרומני.
עד למציאת פתרון אחר, היהודים חסרי הבית שוכנו בבתים הרוסים ובמחסנים.
היהודים, שהצליחו לקבל את בתיהם, נדרשו לשלם שכר דירה, כי הבתים עברו לבעלות המדינה.
ליהודי הרצה ורדאוץ לא הירשו לשוב למקומותינו והם נאלצו להישאר בדורוחוי.
לדאראבאני שבו רק מיעוט מהיהודים, רק אלה, שהצליחו לקבל את בתיהם.
השבים היו זקוקים לסיוע רב, תנורים ועצים לחימום, בגדים, נעליים וצורכי בית בסיסיים.
הסיוע שהגישה להם ועדת העזרה, עשרת אלפי לאי למשפחה וחמשת אלפים לאי ליתום, מומן במכירת פטורים מעבודות כפייה ליהודים.
הבקשה להשבה לרומניה של היתומים היהודים מטרנסניסטריה זכתה להסכמת סגן ראש ממשלת רומניה, מיכאי אנטונסקו ושל סגן נשיא הצלב האדום הרומני כבר במאי 1943. ב-12 בנובמבר 1943 אישר שר הפנים הרומני את השבתם לרומניה של היתומים עד גיל 15 ובסוף דצמבר הסכימה לכך הממשלה.
ב-8 בינואר 1944 מרכז היהודים ביקש ממשרד הפנים אישור להשבת 4,000 יתומים וסיוע לקהילות, כדי שיוכלו לארח אותם לשבץ אותם במערכת הלימודים ובהכנות להגירה.
ועדת העזרה שגרה ב-15 בפברואר שתי משלחות, כדי להכין את היתומים, האחת שכללה את פרד שרגא ואת יזו הרציג יצאה אל גטו מוגילב, שם רוכזו 1,400 יתומים והשנייה בהנהגת דאדו רוזנקרנץ, שיצאה אל טירספול ואל טיגינה, שם היו 484 יתומים.
הרכבת יצאה בתחילת מרץ 1944 עם היתומים שאושרו על ידי השלטונות הרומניים.
מחתרת "הנוער הציוני" בגיטו מוגילב והתארגנויות נוספות בגיטו העלו לרכבת חברים נוספים (לאו דווקא יתומים) באמתלה שמביאים לקרונות המשא מים ואוכל.
אך הרומנים ביצעו ביקורת מצידו השני של הדנייסטר וכ-400 הוחזרו לגיטו כשהם מוקפים בז'נדרמים רומניים עם רובים מכודנים באופן דומה להובלת שבויים סובייטיים זמן קצר קודם.
דבר זה גרם לחרדה עמוקה לגורל המוחזרים אך החזית שהתקרבה ואולי גם תשלום שוחד עשו את שלהם והמוחזרים חזרו לבתיהם.
היה זה ראש הגיטו, משה כ"ץ מסוצ'יאבה שהצליח לשחרר אותם.
ב-6 במרץ הגיעו ליאשי שתי רכבות עמוסות ב-1,909 יתומים מטרנסניסטריה.
160 יתומים נשארו בעיר והיתר חולקו בין היישובים רומאן, בוטושאן, חוש, וסלוי, ברלאד, פלטיצ'ן, פיאטרה ניאמץ ובקאו, שם שוכנו בבתים פרטיים, בתי כנסת ובתי יתומים, שהוכנו מראש.
לפי אישור של משרד הפנים הרומני מ-5 באפריל 1944 רוכזו בבוזאו כ-1,000 יתומים מהיישובים הקטנים במטרה להכין אותם להגירה לארץ ישראל.
מחסור בכלי שיט, שייקחו אותם לארץ ישראל ומחסור במקומות אחסון בעיר הביאו להעברת כ-600 מהם לבוקרשט.
יתומים רבים הגיעו לארץ ישראל, אך כשישים מתוכם טבעו עם מפקורה.
חלק מהיתומים הגיעו בבוקרשט לבית היתומים, שניהלו בני הזוג מלאניה ינקו וקרול ינקו תחת חסות איחוד הנשים הישראליות.
עם הגעת יתומי טרנסניסטריה הקימו בני הזוג בית יתומים נוסף, שבתחיל הכיל 180 יתומים ולבסוף היו בו כחמש מאות ונוהל על ידי ברטה פינלס.
לאחר שחרור האזור בידי הצבא האדום, החזיר הצבא האדום לברית המועצות 450 מהיתומים.
אחרי 17 במרץ 1944 הושבו לרומניה כ-30,000 מיהודי בוקובינה וכ-12,000 מיהודי בסרביה.
הוצאות ציודם והעברתם שולמו על ידי מרכז היהודים.
חלק מהגברים שורדי טרנסניסטריה גויסו לצבא הסובייטי להמשך מלחמתו בנאצים עד תום המלחמה ולאחר מכן שוחררו לחזור לבתיהם.
ההרפתקה הגדולה של פי ווי הרמן היא קומדיית הרפתקאות מ-1985, שביים טים ברטון בסרטו הראשון באורך מלא.
בסרט מככבים פול רובנס כפי ווי הרמן ובתפקידי משנה – אליזבת' דיילי, מארק הולטון, דיאן סלינג'ר וג'אד אומן.
רובנס גם כתב את התסריט יחד עם פיל הארטמן ועם מייקל וארהול.
הסרט שמתואר כ"פרודיה" או כ"גרסת הפארסה" לסרט האיטלקי הקלאסי גונבי האופניים מ-1948 מספר על מסעו של פי ווי הרמן ברחבי המדינה, בחיפוש אחר אופניו שנגנבו.
לאחר הצלחת "המופע של פי ווי הרמן" החל רובנס בכתיבת התסריט ל"הרפתקה הגדולה של פי ווי הרמן" כשהחל לעבוד ב"אחים וורנר".
המפיקים ורובנס שהתרשמו מעבודתו של ברטון בוינסנט ופרנקנוויני שכרו אותו לביים את סרטם.
הסרט יצא לאקרנים ב-9 באוגוסט 1985 וגרף יותר מ-40 מיליון דולר באמריקה הצפונית.
עם הזמן הוא הפך לסרט קאלט ומאז צבר עוד ביקורת חיובית.
הסרט הוליד שני סרטי המשך, "פי ווי הרמן הגדול" (1988) ו"החופשה הגדולה של פי ווי הרמן" (2016).
פרנסיס בקסטון, שכנו ואויבו של פי ווי הרמן, חומד את אופניו המאובזרים של פי ווי היקרים לליבו.
דוטי שעובדת בחנות האופניים מאוהבת בפי ווי אך הוא אינו משיב לה אהבה.
בזמן שפי ווי עורך קניות בקניון, אופניו נגנבים.
המשטרה מודיעה לפי ווי שאינה יכולה לעזור לו למצוא את אופניו.
פי ווי חושב שפרנסיס לקח אותם ומתעמת עמו.
אביו של פרנסיס משכנע את פי ווי שפרנסיס לא גנב את האופניים.
פי ווי מציע פרס בגובה 10,000 דולר בתמורה לאופניו.
פרנסיס, שאכן שילם למישהו שיגנוב את האופניים, נבהל מנחישותו של פי ווי ועל כן משלם עבור שילוח האופניים.
בעקבות ניסיון כושל לאתר את אופניו, פי ווי דוחה בכעס את הושטת העזרה של דוטי.
בייאושו הוא מבקר אצל מדיום מזויפת בשם "מאדאם רובי".
בהשראת חנות מרתף המציאות של אל ומוֹ מעבר לכביש, אומרת רובי לפי ווי שאופניו נמצאים במרתף של מיסיון אלמו בסן אנטוניו.
פי ווי נוסע בטרמפים לטקסס עם פליט בשם מיקי, ועם Large Marge, רוח הרפאים של נהגת משאית שנפטרה.
בתחנת עצירה למשאיות מגלה פי ווי שארנקו אבד והוא שוטף כלים כתשלום עבור הארוחה שלו.
הוא מתחבר עם סימון, מלצרית שחולמת לבקר בפריז.
בזמן שהם צופים בזריחה במוזיאון דינוזאורים, פי ווי מעודד אותה ללכת בעקבות חלומותיה, אך סימון מספרת לו שאנדי, חברה הקנאי והמגודל, מתנגד לכך.
אנדי מגיע ומנסה לתקוף את פי ווי שנמלט על רכבת נוסעת, שם פוגש את הנווד הובו ג'ק.
פי ווי מגיע בסופו של דבר לאלמו, אבל בסיומו של סיור מודרך נודע לו שבבניין כלל לא קיים מרתף.
בתחנת אוטובוס פוגש פי ווי את סימון שמספרת לו שהיא ואנדי נפרדו ושהיא בדרכה לפריז.
היא מעודדת את פי ווי לא לוותר על מציאת אופניו.
פי ווי מתקשר לדוטי בחנות האופניים ומתנצל על התנהגותו.
אנדי מבחין בפי ווי ושוב תוקף אותו.
פי ווי מתחפש לרוכב שוורים וכך מתחמק מאנדי בתחרות רודיאו אך נאלץ לרכוב באמת.
הוא רוכב טוב אבל לוקה בזעזוע מוח.
פי ווי נכנס לבר אופנוענים כדי לשתות כוס יין גדולה ולהשתמש בטלפון, אבל האופנוענים מאיימים להרוג אותו לאחר שבטעות הפיל את האופנועים שלהם.
פי ווי מבקש בקשה אחרונה ורוקד לצלילי השיר "Tequila".
הריקוד שלו כובש את ליבם של האופנוענים שמעניקים לו אופנוע בשביל המסע שלו.
פי ווי מרסק את האופנוע מיד לאחר מכן.
הוא מתעורר בבית-חולים ומגלה בדיווח חדשות בטלוויזיה שאופניו משמשים אביזר בסרט בכיכובו של ילד מפונק בשם קווין מורטון.
פי ווי מתגנב לאולפני "האחים וורנר" ולוקח את אופניו.
אנשי האבטחה רודפים אחריו סביב חניון האולפנים ודרך כמה אתרי צילומים לפני שהוא מצליח להימלט.
מאוחר יותר פי ווי מחלץ את החיות מחנות חיות מחמד שעולה באש.
אף שהכבאים מכריזים על פי ווי כגיבור, המשטרה עוצרת אותו על הפרת הסדר באולפנים.
פי ווי פוגש את נשיא "האחים וורנר" טרי הות'ורן ומסביר לו שיצא למסע כדי להשיב את אופניו.
הות'ורן מחליט לבטל את האישומים ולעשות סרט מיוחד על פי ווי ואופניו, שמוחזרים לו.
מאוחר יותר בקולנוע דרייב אין, פי ווי ודוטי צופים בהקרנת הבכורה של הסרט הביוגרפי על פי ווי – סרט פעולה בכיכובו של ג'יימס ברולין כ"P.W.
על השניים לאתר אופני ספורט המכונים 1-x שמכילים מיקרופילם חשוב שנגנב בידי הסובייטים.
פי ווי מופיע הופעת קמע בסרט כעובד בבית מלון, אף שקולו מדובב.
בדרייב אין, פי ווי מחלק כיבוד לכל האנשים שפגש לאורך המסע שלו.
פי ווי פוגש גם את פרנסיס שמספר לכתבים שהוא חברו הטוב ביותר של פי ווי ושלימד אותו לרכוב.
פרנסיס טוען שהוא בקי בנוגע לאופניו של פי ווי אבל בטעות מיידה את עצמו לאוויר באמצעות אחד מאביזרי האופניים.
כשפי ווי יוצא מהדרייב אין שואלת אותו דוטי מדוע אינו נשאר להמשך הסרט.
פי ווי עונה, "אני לא צריך לראות את זה, דוטי.
חייתי את זה." הוא ודוטי רוכבים יחדיו כשצלליותיהם נראות על רקע מסך הסרט.
ההרפתקאות הגדולות ביותר: סיפורי התנ"ך היא סדרת אנימציה אמריקאית משנת 1985 שהופצה ישירות לווידאו מסוגת אקשן, דרמה והרפתקאות.
הסדרה הופקה על ידי חברת "האנה-ברברה" ובוימה על ידי דון לוסק וריי פטרסון ששימש כבמאי פיקוח.
הסדרה מספרת על שלושה הרפתקנים בשם ארז (במקור דרק), מרגו ורוני (במקור מוקי) אשר נתקלים בדלת עתיקה המתגלה כממד לתקופות שונות בזמן.
בכל פרק החבורה נשלחת לאירועים שונים מתקופות התנ"ך והברית החדשה.
הסדרה הופצה בקלטות וידאו במדינות שונות על ידי חברת "Sparrow-Star Song" ודובבה בהתאם.
בארצות הברית הסדרה הופצה החל מה-26 באפריל 1985 עד ה-19 באוגוסט 1992. בישראל הסדרה הופצה בקלטות וידאו בדיבוב לעברית בתחילת שנות התשעים, אך דובבו רק ששת הפרקים הראשונים, וזאת מכיוון שהחל מהפרק השביעי מוצגים בחלק מהקלטות סיפורים מהברית חדשה.
יחד עם זאת גם סיפורים מהתנ"ך שהופקו לאחר הפרק השישי לא דובבו לעברית.
לסדרה הופקה עונה בודדה בעלת 13 פרקים באורך 25–30 דקות.
ארז ומרגו הם שני ארכאולוגים צעירים הנמצאים בחפירה בליווי חברם הנווד, רוני.
במהלך החפירות החבורה נתקלת בדלת עתיקה המתגלה כממד לתקופות שונות בזמן.
פרקי הסדרה מוצגים בסדר לא כרונולוגי.
לרוב החבורה מתקשרת עם הדמויות הראשיות מכל סיפור, אך היא לא משפיעה עליהם כדי לא לשנות אל העלילה.
לדוגמה בפרק העוסק בשמשון ודלילה, החבורה פעלה להזהיר את שמשון מדלילה, אך איחרו את המועד במספר דקות.
הסיפור היחידי בו הקבוצה לא לקחה חלק פעיל באירועים ורק שמעו עליו ממספר חיצוני, הוא סיפור גן העדן, שכן לא היה יכול להיות שם אדם נוסף מלבד אדם וחוה.
בין הסיפורים הנוספים שאפשר למצוא בסדרה הם דניאל בגוב האריות, יהושע וחומות יריחו, תיבת נח, דוד וגוליית ומשה.
רוב פאולסן - רוני (במקור מוקי)
מיכאל ריי - מספר כותרות הפרקים
את הרעיון לסדרה הגה בהתחלה המייסד המשותף של חברת "האנה-ברברה", ג'וסף ברברה, כשבע עשרה שנים לפני הפקתה, אך הוא התקשה להשיג תמיכה בפרויקט.
בסופו של דבר, חברת האם של "האנה-ברברה", "Taft Broadcasting", הסכימה לספק מימון לסדרה שהפרק הראשון שלה יצא בשנת 1985. בשנת 1991 חברת "Turner Entertainment" רכשה את החברה, ולכן היא המשיכה להפיק אותה.
חברת "Sparrow-Star Song" סייעה בהפצת כל פרקי הסדרה ב-VHS, פרק אחד לכל קלטת.
חמישה פרקים של סדרה הופצו ב-DVD בשנת 2006.
בישראל, הופצה הסדרה בקלטות וידאו בדיבוב לעברית בתחילת שנות התשעים, אך דובבו רק ששת הפרקים הראשונים.
ככל הנראה מהסיבה שהחל מהפרק השביעי מציגה הסדרה סיפורים מהברית החדשה.
הפרק לא דובב לעברית ולא הופץ בישראל.8בריאת העולםדניס מרקסלב שב וקיי ווריגט15 ביולי 1988החבורה מקשיבה למספר סיפורים המספרים את בריאת העולם ונפילת האדם, עם זאת, היא לומדת שיעור בכנות לאחר שהיא מרמה גנן לתת לה פירות בחינם.
הפרק לא דובב לעברית ולא הופץ בישראל.9סיפורו של חג הפסחאדניס מרקסג'ים ווילובי15 במרץ 1989מרקוס מתאר את ימיו האחרונים בחייו של ישו שהובילו לצליבתו ותחייתו.
הפרק לא דובב לעברית ולא הופץ בישראל.10יוסף ואחיודניס מרקס וקיי רייטג'ים ווילובי21 בספטמבר 1990החבורה מתיידדת עם יוסף ולומדת על מעילו.
הפרק לא דובב לעברית ולא הופץ בישראל, אף על פי שהוא עוסק בסיפור תנ"כי.11הניסים של ישוקיי רייטריק אסטרדה26 בספטמבר 1991החבורה נתקלת בגרסה מבוגרת של צעיר הגדל בעיר ניין אשר מספר על הניסים השונים של ישו.
הפרק לא דובב לעברית ולא הופץ בישראל.12המלכה אסתרקיי רייטריק אסטרדה17 בפברואר 1992אסתר ומרדכי חושפים את צביעותו של המן.
הפרק לא דובב לעברית ולא הופץ בישראל, אף על פי שהוא עוסק במגילת אסתר.13יונהקיי רייטריק אסטרדה19 באוגוסט 1992יונה מספר את סיפורו בדרך לנינוה ועל כך שהוא נבלע לתוך לוויתן.
הפרק לא דובב לעברית ולא הופץ בישראל, אף על פי שהוא עוסק בסיפור תנ"כי.
הוא סרט קומדיה קצר אמריקאי בהנפשה ממוחשבת, אשר בוים ונכתב על ידי אלוי ראי סמית', הונפש על ידי ג'ון לאסיטר והופק על ידי Lucasfilm Computer Graphics Project בבעלות לוקאס פילם, שלימים שמה שונה לפיקסאר שבבעלות חברת וולט דיסני.
עיבוד לא סופי של הסרט הוקרן לראשונה במיניאפוליס ב-SIGGRAPH ב-25 ביולי 1984. העיבוד הסופי של הסרט הוקרן לראשונה ב-17 באוגוסט 1984 בפסטיבל הסרטים הבין-לאומי בטורונטו.
אורך הסרט הוא כ-2 דקות.
הסרט זכה להצלחה, בעיקר בזכות הנפשתו שנחשבה לפורצת דרך בסטנדרטים של אותה תקופה, וסייעה לעורר את העניין של ענף הקולנוע בהנפשה ממוחשבת.
כתוצאה מהצלחת הסרט והפקות נוספות, לאסיטר נהפך לימים למנהל חשוב בפיקסאר.
הסרט נחשב לסרט הראשון ברשימת הסרטים הקצרים של פיקסאר.
הסרט מתחיל כשילד בשם אנדריי מתעורר ביער, שלפתע מגיעה אליו דבורה מציקה בשם וואלי ב.
על מנת שזה לא יקרה, אנדריי מרמה את הדבורה וגורם לה להפנות את גבה וכך הוא בורח.
תעלול זה עיצבן את הדבורה וגרם לה לרדוף אחריו.
הסרט מסתיים כאשר וואלי ב.
עוקצת את אנדריי, וזמן קצר לאחר מכן הוא זורק עליה את כובעו.
הסרט הקצר בוים ונכתב על ידי אלוי ראי סמית', הונפש על ידי ג'ון לאסיטר והופק על ידי Lucasfilm Computer Graphics Project בבעלות לוקאס פילם, שלימים שמה שונה לפיקסאר שבבעלות חברת וולט דיסני.
פסקול הסרט הופק בחלקו על ידי SoundDroid.
שם הדמויות בסרט זה הוא מחווה לסרט "ארוחת הערב שלי עם אנדרה" משנת 1981, כאשר השמות, אנדריי ווואלי ב., הן שמות הדמויות שגילמו וואלאס שון ואנדרה גרגורי בסרט.
עיבוד לא סופי של הסרט הקצר, שאורכו כ-2 דקות, הוקרן לראשונה במיניאפוליס ב-SIGGRAPH ב-25 ביולי 1984. העיבוד הסופי של הסרט הוקרן לראשונה ב-17 באוגוסט 1984 בפסטיבל הסרטים הבין-לאומי בטורונטו.
הסרט זכה להצלחה, והוא נחשב לפורץ דרך בזכות הנפשתו, כאשר סייע לעורר את העניין של ענף הקולנוע בהנפשה ממוחשבת.
בזכות ההצלחה של סרט זה והפקות נוספות, לאסיטר נהפך לימים למנהל חשוב בפיקסאר.
הוא הופץ לצפייה ביתית בשנת 1996 באוסף סיפורי צעצוע זעיר, ובשנת 2007 בחלק הראשון של אוסף הסרטים הקצרים של פיקסאר.
הסרט גם זמין בשירות הסטרימינג דיסני+.
הסרט זכה לאזכורים בסרטים נוספים שהופקו, ביניהם "החלום של רד", "צעצוע של סיפור", "צעצוע של סיפור 2" ו"צעצוע של סיפור 3".
ההרפתקה הגדולה של קליפורד הוא סרט אנימציה אמריקאי משנת 2004, המבוסס על סדרת האנימציה וסדרת ספרי הילדים קליפורד הכלב האדום.
קליפורד, קלאו וטיבון מצטרפים אל חבורת החיות המופלאה של לארי, חיות קרקס כושלות והמנהל על מנת להצליח בהופעה ולעזור למשפחתו של קליפורד לזכות בחטיף שהוא אוהב.
בזכותו של קליפורד, לארי והחיות מקבלים ביטחון עצמי ומצליחים בהופעה.
גריי דלייל - אמילי אליזבת' הווארד / קרוליין הווארד
ג'ון גודמן - ג'ורג' וולפסבוטום
ניק ג'יימסון - שריף לואיס
קת' סוסי - מדיסון וולפסבוטום
קרי סאמר - קלאו / גברת דילר
קאם קלארק - מארק הווארד
ארל בון - הוראס בליקמן
עפרון אטקין - קליפורד / פיטי / דייג
אור אזולאי - אמילי / מנחת מופע
אורלי קטן - קליאו / צ'רלי / דמויות שונות
מיכל צפיר - גברת וילר / ג'טה / דורותי / מדיסון
מיכה אוזין סליאן - דירק / ג'ורג' / דמויות שונות
צביקה שוורצברג - שאקלפורד / שדרן רדיו
הגר ריש - אמא של אמילי / רודריגו
קובי אשל - אבא של אמילי / הוראס / מנחה מופע / דמויות שונות
ההרפתקה המוזרה של ג'וג'ו (ביפנית: ジョジョの奇妙な冒険, JoJo no Kimyō na Bōken; באנגלית: JoJo's Bizarre Adventure) היא סדרת מאנגה שנכתבה ואוירה על ידי הירוהיקו אראקי, פורסמה בהמשכים במגזין שונן ג'אמפ השבועי (Weekly Shonen Jump) מ-1987 עד 2004 ובמגזין החודשי אולטרה ג'אמפ (Ultra Jump) מ-2005.
הסדרה מחולקת לתשעה חלקים, כל אחד מהם עוקב אחר הסיפור של פרוטגוניסט חדש הנושא את הכינוי "ג'וג'ו" ומשתייך לשושלת משפחת ג'וסטאר; החלק הנוכחי, "הג'וג'ולנדס" התחיל לצאת בהמשכים בפברואר 2023.
סדרת OVA בעלת 13 פרקים הופקה על ידי סטודיו A.P.P.P בין השנים 1993 ל-2002, וזו עיבדה את החלק השלישי של המאנגה, צלבני אבק הכוכבים (ביפנית: スターダストクルセイダース, Sutādasuto Kuruseidāsu).
בהמשך, הפיק הסטודיו סרט אנימה שעיבד את החלק הראשון של המאנגה, דם הפנטום (ביפנית: ファントムブラッド, Fantomu Buraddo), והוא יצא לאקרני בתי הקולנוע שביפן בשנת 2007. באוקטובר 2012, שודרה לראשונה בערוץ Tokyo MX סדרת אנימה שהופקה על ידי הסטודיו David Production, שעקבה אחרי החלק הראשון והשני של המאנגה.
סטודיו זה עיבד את חלקי המאנגה לעונות נוספות במהלך השנים – את החלק השלישי בשנת 2013, את החלק הרביעי בשנת 2016, את החלק החמישי בשנת 2018 ואת החלק השישי בשנת 2022. סרט לייב אקשן המבוסס על החלק הרביעי של המאנגה שודר ביפן בשנת 2017.
ששת החלקים הראשונים מתחברים לסאגה המתארת את הקונפליקטים העל טבעיים בין חברי משפחת ג'וסטאר ונבלים שונים.
ההרפתקה המוזרה של ג'וג'ו נמכרה ביותר מ־100 מיליון עותקים, מה שהופך אותה לאחת מסדרות המאנגות הנמכרות ביותר בכל הזמנים.
כל אחד מתשעת גיבורי העלילה הוא חלק ממשפחת ג'וסטאר, שצאצאיה נושאים כתם לידה בצורת כוכב מעל השכמה השמאלית, ושם שאפשר לקצר ל"ג'וג'ו".
העלילה הכללית של כל חלק מתארת, בדרך כלל, את הגיבור הראשי, שאוסף קבוצה של בעלי ברית שלומדים לשלוט ביכולתם העל טבעית, נלחמים באויבים שונים, ומתעמתים עם הנבל החזק ביותר בכל חלק.
ששת החלקים הראשונים של הסדרה מתרחשים בתוך המשכיות יחידה שהסכסוך הרב-דורי שלה נובע מתוך היריבות בין ג'ונתן ג'וסטאר ודיו ברנדו, בעוד ששלושת החלקים האחרונים מתרחשים ביקום חלופי, בו עץ משפחת ג'וסטאר עבר שינוי כבד.
בסוף המאה ה-19 באנגליה, אביו של ג'ונתן ג'וסטאר, ג'ורג', מאמץ את דיו בראנדו, בנו של איש עני שג'ורג' חושב שהציל את חייו אף על פי שבפועל ניסה לגנוב ממנו את רכושו.
דיו מנסה להרוס את חיי ג'ונתן ולהפוך את אביו לשונאו, כדי לקבל את הירושה של משפחת ג'וסטאר.
למרות זאת, ניסיונותיו נכשלים והוא נאלץ להשתמש במסכת אבן קדומה שהופכת אותו לערפד.
ג'ונתן משתמש בטכניקה ששמה האמון (תנודה או אַדְוָה ביפנית), הכוללת שליטה באנרגיית החיים וזרימת הדם דרך נשימה, אותה למד מן המנטור שלו, ויליאם זפלי, אשר כבר נתקל בעברו בכוחות של מסכת האבן.
יחד עם ויליאם ועם חבר כנופיה לשעבר בשם רוברט א.ו.
ספידווגון, ג'ונתן יוצא להילחם בדיו, על מנת למנוע ממנו להשתלט על העולם.
בשנת 1938, בניו יורק, חי ג'וזף ג'וסטאר, נכדו של ג'ונתן.
לאחר ששמע שספידווגון מת בחפירה ארכאולוגית, הוא מגיע למקסיקו ומגלה שהשמועות על מותו לא נכונות.
הוא חוקר את ההתעוררות של איש עמוד (Pillar man), ישות עתיקה דמוית אדם ובעלת כוח עצום שהגזע שלה הוא האחראי ליצירתן של מסכות האבן.
עוד שלושה אנשי עמוד מתעוררים ברומא, ומחפשים את האבן האדומה של אג'א, שיכולה להפוך אותם ליצורים האולטימטיביים.
בשביל להביס אותם ג'וזף חובר לסיזר זפלי, נכדו של וויל, וביחד הם מתאמנים לשלוט בכוח ההאמון.
המורה שלהם היא אישה בשם ליסה-ליסה, שהיא גם השומרת של האבן האדומה של אג'א שלבסוף מתגלת כאליזבת ג'וסטאר ואמו של ג'וזף.
בשנת 1988, ג'וטארו קוג'ו, תלמיד תיכון יפני, מוצא את עצמו בכלא מפני שהוא מאמין שהוא מכושף על ידי "רוח רעה".
אמו, הולי קוג'ו קוראת לאביה, ג'וזף ג'וסטאר על מנת שיכניס היגיון בבנה.
בעזרתו של חברו, נביא עתידות מצרי בשם מוחמד עבדול, ג'וזף מגלה שג'וטארו פיתח כוח על טבעי הנקרא סטאנד (Stand), שהופיע במשפחתם בגלל תחייתו של דיו, שגנב את גופו של ג'ונתן ויצר קשר דם בינו לבין משפחת ג'וסטאר.
ג'וזף מסביר שהסטאנד, יכולת על טבעית, הוא התגלמות כוח המשתמש בצורת דמות שאינה גשמית.
אחרי סיכול ניסיון ההתנקשות של תלמיד תיכון בשם נוריאקי קאקיואין, אשר היה תחת שליטתו של דיו, ג'וזף וג'וטארו מגלים שהולי גוססת כתוצאה מהתעוררות לא רצונית של הסטאנד שלה.
ג'וטארו מחליט למצוא ולהרוג את דיו, וג'וזף מוביל אותו, את עבדול ואת קאקיואין (שהחלים) אל מצרים, בה דיו שוכן.
בדרכם ליעד הם נלחמים במשתמשי סטאנד אויבים, אך גם פוגשים בבעלי ברית - הסייף הצרפתי ז'אן פייר פולנארף, שרוצה לנקום בשם מות אחותו, וכלב בוסטון טרייר בעל אינטליגנציה אנושית ששמו איגי.
יחדיו הם יוצאים למסע מסביב לעולם במטרה להגיע למקום הימצאו של דיו במצרים, לפני שיעברו 50 ימים שלאחריהם הולי תמות.
כרכים 29–47, 174 פרקים, אנימה: 39 פרקים (4 פרקים נוספים בפורמט OVA \ הוצאה ישירה לווידאו)
בקיץ 1999, ג'וטארו מגיע לעיירה היפנית הבדיונית, מוריו, ונפגש עם ג'וסקה היגאשיקאטה כדי לספר לו שהוא בנו הממזר של ג'וזף ג'וסטאר, אך גם על מנת להזהיר אותו שמוריו מתמלאת במשתמשי סטאנד.
ג'וסקה מגלה על החץ והקשת המסתוריים, שביכולתם להעניק סטאנד לאלו שנדקרים על ידי ראש החץ.
לאחר שהוא משיג נקמה על משתמש סטאנד שהרג את סבו, ג'וסקה מסכים לעזור לג'וטארו לתפוס את האדם שמחזיק בחץ ובקשת על מנת לעצור את התופעה.
אל השניים מצטרפים קואיצ'י הירוסה, שנדקר מהחץ; אוקויאסו ניג'ימורה, שאחיו השתמש בחץ ובקשת עד שאלו נגנבו ממנו; מאייר המאנגה המפורסם רוהאן קישיבה; ואביו המבוגר ג'וזף ג'וסטאר.
יחד החבורה נקלעת לקרבות עם משתמשי הסטאנד החדשים שבמוריו.
לאחר זמן מה, אחד מחבריהם מת, וזה מוביל אותם לגלות על רוצח סדרתי שהשיג יכולת סטאנד על ידי החץ.
ג'וסקה וחבריו נאלצים לרדוף אחר האדם שמאיים על שלום העיירה, ולעצור אותו לפני שיהיה מאוחר מדי.
בשנת 2001, כשנתיים לאחר אירועי חלק 4 של הסיפור, ג'וטארו קוג'ו מגלה מסמך המעיד שלאויבו המנוח דיו בראנדו יש בן.
דיו, בימים שראשו היו מחובר לגופו של ג'ונתן ג'וסטאר, היה במערכת יחסים עם אחת הפרוצות שהיו בבעלותו.
ג'ורנו ג'ובאנה, בנו של דיו, הוא צעיר שרמנטי שגר בפאתי העיר נאפולי שבאיטליה ומתקיים מכיוס תיירים ועוברי אורח באמצעות הסטאנד שלו, "חוויית הזהב".
הוא נתקל בברונו בוצ'ארטי – גנגסטר בקרטל הסמים וארגון המאפיה "פאסיונה" (Passione).
ג'ורנו מחליט להצטרף ליחידה שבוצ'ארטי מוביל על מנת למגר מבפנים את עסקאות הסמים שיוצר הארגון בנאפולי שבאיטליה.
את ארגון המאפיה מנהיג הבוס המסתורי, שמחביא את זהותו גם מהבכירים ביותר בארגון.
לאחר שג'ורנו מתנקש בפולפו, קאפו מהארגון, על מנת שבוצ'ראטי יתפוס את מקומו, מקבלת היחידה משימה ישירה מהבוס להוביל בבטחה את בתו הביולוגית טריש לוונציה – שם הוא נמצא.
בדרך רודפת אחריהם יחידת המתנקשים, שרוצה לנצל את טריש כדי לגלות את זהותו האמיתית של הבוס ולהרוג אותו כנקמה על שרצח שניים מחברי היחידה.
בשנת 2011 ליד נמל סנט לוסי, פלורידה, ג'ולין קוג'ו (בתו של ג'וטארו קוג'ו) נעצרת ונכלאת בכלא "רחוב הדולפין הירוק" באשמת רצח.
לפני שהיא נאסרת, ג'ולין נדקרת על ידי חתיכה קטנה מאחד מהחצים שמעירים את כוחות הסטאנד, ומעירה את הסטאנד שלה "Stone Free".
לאחר שג'וטארו מבקר את ג'ולין בכלא, הוא מותקף על ידי הסטאנד "וויטסנייק" (Whitesnake), אשר יכול לקחת מאנשים תכונות ומאפיינים אנושיים ולצרוב אותם על דיסקים.
ג'וטארו נכנס לקומה וג'ולין וחבריה לכלא מאחדים כוחות בשביל להציל אותו.
מרוץ כדור הפלדה (Steel Ball Run)
כרכים 81–104, 95 פרקיםבציר זמן אלטרנטיבי ב-1890, נערך בארצות הברית מרוץ סוסים מסן דייגו בקליפורניה למנהטן שבניו יורק, ושמה ה"Steel Ball Run".
לתחרות מגיע ג'וני ג'וסטאר, רוכב סוסים מקצועי בעברו שבעקבות קטטה הפך לנכה, וג'יירו זפלי, רוכב מסתורי מאיטליה ששולט באמנות לחימה מסתורית ושמה "Spin".
ג'וני מתלווה לג'יירו במרוץ הסוסים, מתוך המחשבה שאם ילמד את אמנות הספין יוכל ללכת שוב.
במהרה השניים מגלים שמאחורי מרוץ הסוסים עומדת קונספירציה הקשורה לגופתו של "קדוש", שיכולה להעניק לבאים איתה במגע את כוחות הסטאנד.
בעקבות גילוי זה השניים מחליטים לחפש במהלך המרוץ את חלקי הגופה, כאשר אויבים רבים החפצים בכוח הגופה מתחרים בהם.
כרכים 105–131, 110 פרקיםב-2011, באותו יקום בו התרחש החלק הקודם של הסדרה, מכה בעיירה מוריו רעידת אדמה.
סטודנטית מקומית בשם יאסוהו הירוסה מוצאת ליד המקום בו התרחשה רעידת האדמה נער קבור מתחת למערום סלעים, אותו היא מכנה "ג'וסקה".
הנער סובל מאמנזיה, ולא זוכר דבר מעברו או כיצד נקבר בעודו חי.
הירוסה מציגה את ג'וסקה למשפחת היגאשיקטה, שמחליטה לאמץ אותו.
בו בזמן היא וג'וסקה מנסים לחפש פרטים על זהותו של ג'וסקה ומי הוא למעשה, ומגלים קשר בינו לבין אדם בשם "יושיקאגה קירה" שמת בנסיבות מסתוריות.
אמנם במשפחת היגאשיקטה יש לא מעט סודות, אך מעבר לכך דרכיהם נצלבות בדרכיו של ארגון משונה המורכב מאנשים בעלי כוחות סטאנד.
החיפוש אחר זהותו של ג'וסקה הופך למירוץ נגד הזמן כדי להשיג את פרי ה"לוקאקאקה" (Locacaca) שלו מסתבר, יש סגולות על טבעיות.
כרכים 132-?, 29 פרקים עד כהבשנות ה-20 של המאה ה-21, ג'ודיו ג'וסטאר, נער בן 15 הסובל מהפרעת אישיות אנטיסוציאלית ואחיו הגדול דראגונה גרים באי אואהו שבמדינת הוואי בארצות הברית.
ג'ודיו ודראגונה הם הנכדים של ג'וזף ג'וסטאר ביקום של החלק השביעי של הסדרה ובני דודים של ג'וסקה מג'וג'וליון.
מטרתו של ג'ודיו בחיים כפי שהוא מתאר אותה היא "להיות עשיר כקורח".
הוא מסביר שבכוונתו לעשות זאת באמצעות מערכת הנקראת "המנגנונים" ("Mechanisms") שאותה הוא מתאר כחוקיות קבועה של היקום שניתן להשתמש בה על מנת להביא מזל ועושר לאינדיבידואל אם משתמשים בהם בצורה הנכונה.
ג'ודיו עובד תחת מאפיונרית בשם מריל מיי צ'י העובדת גם כמנהלת בית הספר שלו בתוך כנופיה ביחד עם אחיו דראגונה, קלפטומן בשם פאקו לאבורנטז ונער מכור לסמים בשם אוסאגי אלוהה'אוה.
מריל שולחת את הכנופיה לגנוב יהלום בשווי של כ-6 מיליון דולר מתייר יפני מהאי הוואי.
במהלך השוד הכנופיה מוצאת אבן בזלת המושכת לכיוונה חפצים בעלי ערך.
ג'ודיו וחבריו פועלים על מנת להבין את המנגנון שמפעיל את אבן הבזלת וממשיכים במאמץ להפוך לעשירים כקורח.
ג'ונתן ג'וסטאר (Jonathan Joestar) - בנו טוב הלב והג'נטלמן של ג'ורג' ג'וסטאר והפרוטגוניסט הראשי בחלק זה של הסדרה.
נולד ב-4 באפריל 1868. יריבו ואחיו המאמץ של דיו בראנדו.
לאחר שדיו הופך לערפד והורג את אביו, ג'ונתן יוצא למסע להביס את דיו בעזרת כוח ההאמון, אותו הוא לומד מזפלי.
מאוהב בחברת ילדותו ארינה פנדלטון ואף מתחתן איתה.
נהרג ב-7 בפברואר 1889 במהלך שיט תענוגות בזמן שדיו ניסה להשתלט על גופו ומיד לאחר מותו גם הצליח.ג'ורג' גוסטאר (George Joestar) - אביו של ג'ונתן ג'וסטאר ואביו המאמץ של דיו בראנדו.
האמין שדאריו בראנדו הציל אותו ממוות ולכן הבטיח להחזיר לו את החוב יום אחד, והיום הזה הגיע כאשר דיו הצטרף למשפחת ג'וסטאר.
נהרג על ידי דיו בזמן שהגן על בנו ג'ונתן מפני מתקפה שכוונה אליו בגופו.
דיו בראנדו (Dio Brando) - בנו של הנוכל דאריו בראנדו ואחיו המאומץ של ג'ונתן ג'וסטאר.
גדל בעוני מחפיר ולאחר שאומץ החליט לנסות ולגרום לג'ורג' ג'וסטאר להוריש לו את הונו במקום לג'ונתן.
לאחר שמזימתו נכשלה והוא הפך לערפד בעזרת כוחה של מסכת האבן, מחליט לנסות להשתלט על העולם ולהשמיד את משפחת ג'וסטאר, ועל מנת לעשות זאת הוא משתמש ביכולותיו החדשות והופך אנשים לזומבים אשר יילחמו עבורו.
דיו הוא האנטגוניסט הראשי והאנטגוניסט הכללי של כל הסדרה.
שמו לקוח משמותיהם של הזמר רוני ג'יימס דיו והשחקן מרלון ברנדו.
Speedwagon) - חבר כנופיית רחוב מלונדון אשר ניסה להרוג את ג'ונתן אך הפך לבן בריתו הנאמן ביותר.
הקים את 'קרן ספידווגון' בעזרת הכסף שהרוויח בתור איל נפט, אשר מסייעת לאורך השנים למשפחת ג'וסטאר.
שמו לקוח משם הלהקה אר.אי.או ספידווגון .
Zeppeli) - מאסטר של אמנות הלחימה האמון וארכאולוג איטלקי שחקר את ההיסטוריה של מסכת האבן.
לאחר ששמע על דיו וכוונותיו להשתמש במסכה על מנת להשתלט על העולם, החליט ללמד את ג'ונתן את אומנות ההאמון כדי להביסו.
שמו לקוח משם הלהקה לד זפלין.ארינה פנדלטון (Erina Pendelton) - חברת ילדות של ג'ונתן ג'וסטאר ובסופו של דבר גם אשתו.
שרדה את פיצוץ ספינת התענוגות בה נהרג בעלה הטרי ג'ונתן בזמן שהיא הצילה תינוקת של אישה שגם הייתה בספינה אך נרצחה, ובזמן שהיא בעצמה בהריון.
טארקוס וברופורד (Tarkus & Bruford) - זוג אבירים מהמאה ה-16 אשר שירתו את מלכת סקוטלנד, מרי, והוצאו להורג.
הוחזרו לחיים בתור זומבים על ידי דיו על מנת להרוג את ג'ונתן.
שמותיהם לקוחים משמות האלבום "Tarkus" של להקת אמרסון, לייק ופאלמר והמתופף ביל ברופורד.
טונפטי (Tonpetty), דייר (Dire) וסטראיזו (Straizo) - שלושה משתמשי האמון מטיבט.
טונפטי היה המאסטר של זפלי והאיש שלימד אותו את יכולות ההאמון.
הגיעו על מנת לסייע להביס את דיו וצבאו.
שמותיהם לקוחים משמות הזמר טום פטי והלהקה דייר סטרייטס.
ג'וזף ג'וסטאר (Joseph Joestar) - נכדם של ג'ונתן ג'וסטאר וארינה פנדלטון.
נולד ב-27 בספטמבר 1920. נער יתום בן 19 החי בניו יורק יחד עם סבתו ארינה ועם ספידווגון ובעל יכולות האמון טבעיות.
לאחר שנלחם בסטראיזו שהפך לערפד, נוסע ג'וזף למקסיקו להציל את ספידווגון שנחטף על ידי חיילים נאצים המעירים את אנשי העמודים משנתם.
בעקבות כך, ג'וזף מתחיל לעבור אימונים אינטנסיביים לשליטה בהאמון אצל המאסטרית ליסה ליסה יחד עם סיזר זפלי על מנת לעצור מבעדם להשיג את האבן האדומה של אג'א.
מאבד את כף ידו השמאלית בקרבו הסופי נגד קארס.
סיזר אנטוניו זפלי (Ceasar Anthonio Zeppeli) - נכדו של וויל זפלי ותלמידה של ליסה ליסה.
לוחם האמון איטלקי בעל טכניקת הבועות אשר מסייע לג'וזף להילחם באנשי העמודים.
ליסה ליסה (Lisa Lisa)- מאסטרית האמון שלמדה את טכניקת ההאמון מסטראיזו אשר מאמנת את ג'וזף וסיזר על מנת שיוכלו לשלוט בהאמון ולהביס את אנשי העמודים.
בסוף הסיפור התגלה שהיא הייתה התינוקת אותה הצילה ארינה מהספינה ושהיא למעשה אימו של ג'וזף.
ואשתו של בנה הביולוגי של ארינה שמה לקוח משמה של הזמרת ליסה ליסה .
רודול וון-סטרוהיים (Rudol Von Stroheim) - שטורמבאנפיהרר בצבא הנאצי אשר אחראי על יחידת המחקר החוקרת את אנשי העמודים.
מעריץ נלהב של מדע ובעיקר של עולם המדע הגרמני אותו הוא מחשיב כטוב בעולם.
הופך לסייבורג לאחר שגופו נהרס בקרב נגד סנטנה ומשתף פעולה עם קרן ספידווגון על מנת להביס את שאר אנשי העמודים.
וון-סטרוהיים נהרג לאחר מכן במהלך מלחמת העולם השנייה בקרב על סטלינגרד.
שמו לקוח משמו של השחקן הגרמני אריך פון שטרוהיים.
לוגינס ומשינה (Loggins & Messina) - מאסטרי האמון אשר אימנו את ג'וזף וסיזר יחד עם ליסה ליסה.
לוגינס נהרג על ידי אסידיסי.
שמותיהם לקוחים משמם של המוזיקאים קני לוגינס וג'ים מסינה .
סוזי קיו (Suzi Q) - המשרתת של ליסה ליסה שאינה משתמשת האמון.
מצאה את ג'וזף לאחר הקרב נגד קארס, טיפלה בו ולבסוף נישאה לו.
שמה לקוח מהשיר "Susie Q " של הזמר דייל הוקינס ומשמה של הזמרת סוזי קוואטרו.
סנטנה (Santana) - אחד מאנשי העמודים והראשון להתעורר.
משרתם של קארס, וואמו ואסידיסי אשר ננטש במקסיקו על ידם עד שחזר לחיים על ידי חייליו של סטרוהיים.
הובס על ידי ג'וזף מכיוון שאיננו ידע שכח ההאמון הוא חולשתם של אנשי העמודים.
שמו לקוח משמו של המוזיקאי קרלוס סנטנה.
קארס (Kars) - מנהיגם של אנשי העמודים ויוצר מסכת האבן.
יצר את מסכת האבן על מנת להפטר מחולשת הגזע שלו לאור השמש ולהפוך לצורת החיים האולטימטיבית.
בעל זוג להבים אשר יוצאים מזרועותיו ורגליו.
הובס על ידי ג'וזף בכך ששוגר לחלל על ידי סלע הניתז בגלל התפרצות הר געש.
כיום הוא מרחף קפוא בחלל.
שמו לקוח משם הלהקה המכוניות(The Cars).וואמו (Wamuu) - אחד מאנשי העמודים אשר מנסים להשיג את האבן האדומה של אג'א.
בעל היכולת לשלוט בתנועות גופו כך שיוכל לתקוף בעזרת רוח.
הרג את סיזר בקרב בניהם בשווייץ והובס לאחר מכן על ידי ג'וזף.
שמו לקוח משם הלהקה וואם.
אסידיסי (Esidisi) - אחד מאנשי העמודים אשר מנסים להשיג את האבן האדומה של אג'א.
בעל היכולת להעלות את טמפרטורת הגוף שלו ואף להצר את הוורידים שלו מחוץ לגופו ולהשתמש בהם ובדמו כנשק.
הובס על ידי ג'וזף אך מוחו המשיך לחיות ללא גוף עד שהושמד על ידי אור השמש.
שמו לקוח משם הלהקה AC/DC.
ג'וטארו קוג'ו (Jotaro Kujo) - הנכד החצי יפני בן ה-17 של ג'וזף וסוזי קיו ובנה של הולי קוג'ו.
יוצא למסע למצרים על מנת להציל את אמו ולחסל את דיו לפני שתמות משום חוסר התאמתה ליכולת סטאנד.
לאחר התחייה של דיו, ג'וטארו קיבל את הסטאנד סטאר פלטינום/כוכב פלטינה (Star Platinum), סטאנד בעל כוח פיזי עצום ויכולת אשר הוא משיג בסוף החלק -לעצור את הזמן לחמש שניות, ובעל צורת בן אדם המזכיר את ג'וטארו עצמו.
הסטאנד קרוי על שם הקלף טארוט הכוכב.
ג'וזף ג'וסטאר (Joseph Joestar) - הדמות הראשית של החלק השני ובעל ברית מרכזי בחלק זה.
ג'וזף הוא סבו של ג'וטארו ומשמש כמעין מנהיג ומנטור לצלבנים בדרכם למצרים.
לאחר תחייתו מחדש של דיו, מקבל את הסטאנד הרמיט פרפל/נזיר סגול (Hermit Purple), אשר נראה כמו גפנים סגולים וקוצנים המסוגלים לתפוס דברים ולגלות דברים כאשר הוא משולב עם מכשיר טלוויזיה או מצלמה.
הסטאנד נקרא על השם הקלף טארוט הנזיר.
מוחמד עבדול (Muhammad Avdol) - מגיד עתידות ממצרים וחבר קרוב של ג'וזף ג'וסטאר.
בעל ידע נרחב על סטאנדים אשר מסייע לג'וטארו וג'וזף במסעם להגיע אל דיו.
בעל הסטאנד מג'ישנס רד/המכשף האדום (Magician's Red) אשר יכול לשלוט באש.
נהרג על ידי ונילה אייס באחוזתו של דיו.
שמו לקוח משמה של הזמרת פאולה עבדול.
הסטאנד נקרא על שם קלף הטארוט המכשף.
נוריאקי קאקיואין (Noriaki Kakyoin) - תלמיד תיכון יפני אשר נשלח להרוג את ג'וטארו על ידי דיו שהשתלט על מוחו.
לאחר שג'וטארו שחרר אותו משליטתו של דיו, קאקיואין החליט להצטרף למסע למצרים על מנת להרוג את דיו ולהציל את הולי.
בעל הסטאנד היירופנט גרין/כהן ירוק (Hierophant Green) אשר מסוגל לשלוט בבני אדם ולירות קריסטלי אנרגיה מידיו.
הסטאנד נקרא על שם קלף הטארוט הכהן.
ז'אן פייר פולנארף (Jean Pierre Polnareff) - איש צרפתי אשר יצא למסע למצוא את האיש בעל שתי הידיים הימניות שאנס ורצח את אחותו.
לאחר שהובס על ידי עבדול והשתחרר משליטתו של דיו, הצטרף לקבוצה כדי לסייע להם להגיע לדיו עד שימצא את רוצח אחותו שרי.